cyanic-selkie/wikianc huggingface dataset:
Νατάλια Γκορντιένκο
Μουσική καριέρα και Eurovision
Το 2009 η Γκορντιένκο ξεκίνησε ένα έργο που ονομάζεται DJ Star, στο οποίο δοκιμάστηκε ως DJ. Κέρδισε το βραβείο, αλλά δεν ήταν εύκολο, γιατί δεν είχε προηγούμενη εμπειρία ως DJ.
Το 2010, η Γκορντιένκο κυκλοφόρησε το πρώτο της άλμπουμ Time και το 2011 το άλμπουμ Cununa de flori.
Το 2015 η Γκορντιένκο υπέγραψε το καινούριο single "Summertime" με τη Fly Records, τη δισκογραφική του Tudor και του Dan από τους Fly Project.
Το 2008, η Γκορντιένκο έλαβε επίτιμο τίτλο "Ομότιμος καλλιτέχνης" της Μολδαβίας.
Στη συνέχεια επιβεβαιώθηκε ότι η Γκορντιένκο θα επιστρέψει στο διαγωνισμό το 2021.
Διαγωνισμοί
Η Γκορντιένκο έχει λάβει μέρος σε πολλούς διαγωνισμούς και έχει κερδίσει ορισμένα βραβεία:
Sugar
Το "Sugar" είναι ένα τραγούδι της Μολδαβής τραγουδίστριας Νατάλια Γκορντιένκο. Το τραγούδι έχει προγραμματιστεί να εκπροσωπήσει τη Μολδαβία στο στο Ρότερνταμ της Ολλανδίας.
Στη Eurovision
Στις 26 Ιανουαρίου 2021, το TRM επιβεβαίωσε ότι η Νατάλια Γκορντιένκο θα εκπροσωπήσει τη Μολδαβία στο διαγωνισμό του 2021.
Παραπομπές
Κατηγορία:Διαγωνισμός Τραγουδιού Eurovision 2020 Κατηγορία:Διαγωνισμός Τραγουδιού Eurovision 2021 Κατηγορία:Μολδαβοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Μολδαβία Κατηγορία:Συμμετέχοντες στη Eurovision
Δεββώρα
Η Δεββώρα ήταν Εβραία, γνωστή για τις προφητείες της. Όταν οι Εβραίοι, με αρχηγό τον στρατηγό Βαράκ, πολέμησαν εναντίον του στρατού των Χαναναίων, που είχαν αρχηγό το Σισάρα, η Δεββώρα έγραψε τον "Επινίκιο ύμνο της Δεββώρας", για να εξυμνήσει τη νίκη των συμπατριωτών της. Ο ύμνος είναι γραμμένος στην εβραϊκή γλώσσα, πιστεύεται ότι είναι έργο μέχρι και του 12ου αιώνα π.Χ. και θεωρείται το αρχαιότατο μνημείο λόγου των Εβραίων.
Εξωτερικοί σύνδεσμοι
Κατηγορία:Προφήτες της Εβραϊκής Βίβλου Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη
Βοντοβράτι
Το Βοντοβράτι (Водоврати) είναι χωριό του Δήμου Γράντσκο στo κεντρικό τμήμα της Βόρειας Μακεδονίας.
Ιστορία
Το σημερινό Βοντοβράτι βρίσκεται στη θέση της αρχαίας ελληνικής πόλης του Άργους της Παιονίας. Στο παιονικό Άργος ο Ρωμαίος ανθύπατος Ιούνιος Ρουφίνος (246 -8 μ.Χ.) βρήκε θεραπεία, όπως δείχνει μια στήλη που ανασκάφηκε εκεί και βρίσκεται σήμερα στο μουσείο του Τίτο Βέλες (αρχ. Βυλάζωρα):
"Λονδ . . .
ον Ἰούνιον
ἀνθύπατον
Το χωριό μέχρι τον Β΄ Βαλκανικό Πόλεμο, το 1913, βρίσκονταν υπό οθωμανική κυριαρχία όταν και περιήλθε στην κατοχή της Σερβίας.
Δημογραφία
Σύμφωνα με την απογραφή του 2002 το χωριό έχει 379 κατοίκους, η εθνική κατανομή των οποίων έχει ως εξής :
Παραπομπές
Κατηγορία:Περιφέρεια Βάρνταρ Κατηγορία:Χωριά της Βόρειας Μακεδονίας
Μιχάλης Μερτζανίδης-Δεσποτέρης
Βιογραφικό
Ο Μιχάλης Μερτζανίδης-Δεσποτέρης γεννήθηκε στην Κέρκυρα στις 21 Αυγούστου 1987 αλλά μεγάλωσε στο Κοντοπούλι Λήμνου, το χωριό καταγωγής της μητέρας του. Εκεί ασχολήθηκε για πρώτη φορά με το στίβο το 2000 ως αθλητής αρχικά του τοπικού συλλόγου Ηφαιστία Κοντοπουλίου και αργότερα της Α.Ε. Λήμνος. Ως έφηβος εκτός από το μήκος ασχολείτο επίσης με τα 100 μ. και τα 110 μ. εμπόδια, στα οποία κατά τη διετία 2004 ως 2006 πέτυχε επιδόσεις 10.71 και 14.14 αντίστοιχα. Η επίδοση των εμποδίων ήταν η καλύτερη όλων των εποχών στην Ελλάδα. Τελικά τον κέρδισε το μήκος.
Ως μαθητής Λυκείου στις 22/4/2005 κατέκτησε το πανελλήνιο σχολικό πρωτάθλημα στη Θεσσαλονίκη με πανελλήνιο μαθητικό ρεκόρ 7,86 μ. Το ίδιο έτος αναδείχθηκε 3ος στο Ευρωπαϊκό πρωτάθλημα Εφήβων στο Κάουνας της Λιθουανίας με 7,63 μ. Στη διάρκεια των σπουδών του μεταπήδησε στον "Α.Σ. Ολυμπιακή Δομή" του Παπάγου. Το 2009 μεταπήδησε στην Ένωση Ατρομήτου Ρεθυμνιακού.
Στις 10/2/2007 πέτυχε ατομικό ρεκόρ στον κλειστό στίβο με 7,75 μ. κατά τη διάρκεια του πανελλήνιου πρωταθλήματος στην Παιανία. Στις 14 Μαρτίου 2009 κατέκτησε το χάλκινο μετάλλιο στο 1ο Παγκόσμιο Στρατιωτικό Κύπελλο κλειστού στίβου, που διεξήχθη στην Παιανία με επίδοση 7,39 μ. Το ίδιο έτος προκρίθηκε στον τελικό του 7ου Ευρωπαϊκού πρωταθλήματος Νέων (ως 23 ετών) πάλι στο Κάουνας, όπου είχε τρία άκυρα άλματα. Επίσης αναδείχθηκε 2ος τόσο στο Πανελλήνιο πρωτάθλημα στίβου ανδρών στο Καυτανζόγλειο Στάδιο όσο και στον Τελικό των Ελληνικών Γκραν Πρι.
Στις 27/2/2010 πήρε τη δεύτερη θέση στο πανελλήνιο πρωτάθλημα κλειστού στίβου με επίδοση 7,73 μ. Στις 14/7/2010 στο 3ο Ελληνικό γκραν πρι στο Άργος Ορεστικό πέτυχε ατομικό ρεκόρ με 8,05 μ. Με την επίδοση αυτή έπιασε το όριο για τη συμμετοχή του στο Ευρωπαϊκό Πρωτάθλημα Ανοιχτού Στίβου 2010 στη Βαρκελώνη, όπου με άλμα 7,58 μ. στον προκριματικό κατέλαβε την 27η θέση.
Εξωτερικοί σύνδεσμοι
Κατηγορία:Έλληνες αθλητές του άλματος εις μήκος Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Yacc
Το πρόγραμμα yacc παράγει συντακτικούς αναλυτές και δημιουργήθηκε από το Stephen C. Johnson στην AT&T για το λειτουργικό σύστημα Unix. Το όνομά του προέρχεται από τα αρχικά των λέξεων "Yet Another Compiler Compiler" ("άλλος ένας μεταγλωττιστής μεταγλωττιστών"). Παράγει ένα συντακτικό αναλυτή (το τμήμα του μεταγλωττιστή που διαβάζει τον πηγαίο κώδικα) με βάση μια αναλυτική γραμματική, γραμμένη σε μορφή κοντά στη BNF. Από ιστορικής άποψης, το yacc παρήγαγε τον κώδικα για το συντακτικό αναλυτή της γλώσσας προγραμματισμού C.
Το yacc ήταν η εξορισμού γεννήτρια συντακτικών αναλυτών στα περισσότερα συστήματα Unix, αλλά σήμερα έχει πια αντικατασταθεί από πιο σύγχρονα (αλλά συμβατά) προγράμματα, όπως το Berkeley Yacc, το GNU bison, το MKS yacc και το Abraxas pcyacc. Μια ενημερωμένη έκδοση της αρχικής έκδοσης της AT&T συμπεριλαμβάνεται στο εγχείρημα OpenSolaris της Sun. Κάθε πρόγραμμα προσφέρει ελαφρές βελτιώσεις και επιπλέον στοιχεία σε σχέση με το αυθεντικό yacc, διατηρώντας τις ίδιες αρχές. Το yacc έχει επίσης γραφτεί πάλι για άλλες γλώσσες, όπως η Ratfor, η ML, η Ada, η Pascal, η Java, η Python και η Common Lisp.
Ο συντακτικός αναλυτής που παράγεται από το yacc χρειάζεται ένα λεκτικό αναλυτή. Υπάρχουν γεννήτριες συντακτικών αναλυτών, όπως το Lex ή το Flex, και το πρότυπο IEEE POSIX P1003.2 ορίζει τι λειτουργίες και απαιτήσεις έχουν το Lex και το Yacc.
Κάποιες εκδόσεις του yacc της AT&T αποτελούν λογισμικό ανοιχτού κώδικα. Για παράδειγμα, υπάρχει διαθέσιμος πηγαίος κώδικας (για διάφορες υλοποιήσεις) στις διανομές του Plan 9 και του OpenSolaris.
Εξωτερικοί σύνδεσμοι
Κατηγορία:Προγραμματισμός Κατηγορία:Λογισμικό Unix Κατηγορία:Μεταγλωττιστές Κατηγορία:Εργαλεία προγραμματισμού Unix
Μαλακά μαγνητικά μεταλλικά υλικά
Ένα μαλακό μαγνητικό υλικό εύκολα μαγνητίζεται και απομαγνητίζεται. Χρησιμοποιούνται ως πυρήνες μετασχηματιστών, κινητήρων και γεννητριών και παρουσιάζουν στενούς βρόχους υστέρησης με μικρές τιμές έντασης εξωτερικού μαγνητικού πεδίου Hc για τις οποίες μηδενίζεται η μαγνητική επαγωγή του υλικού.Η τιμή Hc ονομάζεται συνεκτική διέγερση. Οι ενεργειακές απώλειες σε ένα μαλακό μαγνητικό υλικό οφείλονται στη δαπανώμενη ενέργεια για τη μετατόπιση τω σιδηρομαγνητικών περιοχών κατά την απομαγνήτιση.
Παράγοντες που επηρεάζουν τις ενεργειακές απώλειες
1.Η παρουσία ακαθαρσιών, κρυσταλλικών ατελειών, κατακρημνισμάτων κ.λ.π. παίζουν τον ρόλο εμποδίων κατά τη μετατόπιση των σιδηρομαγνητικών περιοχών και προκαλούν ενεργειακές απώλειες.
2.Η αύξηση της πυκνότητας των διαταραχών παίζει επίσης τον ρόλο εμποδίου και οδηγεί σε ενεργειακές απώλειες.
3.Η αύξηση της συχνότητας του ηλεκτρικού ρεύματος.
4.Μεταβαλλόμενο μαγνητικό πεδίο που οφείλεται σε εναλλασόμενο ρεύμα προκαλεί επαγωγική τάση με αποτέλεσμα τη δημιουργία επαγωγικών ρευμάτων (δινορρεύματα), τα οποία προκαλούν απώλειες λόγω θερμότητας (Φαινόμενο Joule). Κατάλληλη ελασματοειδής μορφή πυρήνα και ηλεκτρική μόνωση, καθιστούν αμελητέες αυτές τις απώλειες.
Κύρια μαλακά μαγνητικά μεταλλικά υλικά
1.Κράματα Fe-Si
2.Κράματα Fe-Ni
3.Μεταλλικοί Ύαλοι
Κατηγορία:Επιστήμη υλικών Κατηγορία:Μαγνητισμός
Άγκα - Μπουργιατία
Η Άγκα - Μπουργιατία είναι μία ρωσική περιοχή στη νότια Σιβηρία. Μέχρι πρόσφατα ήταν ξεχωριστό ομοσπονδιακό υποκείμενο με την ονομασία Αυτόνομος θύλακας της Άγκα - Μπουργιατίας (έκταση 19.312 χμ², πληθυσμός 72.213 - απογρ. 2002). Το Μάρτιο του 2008 συνενώθηκε διοικητικά με την πολύ μεγαλύτερη Περιφέρεια Τσιτά στο νέο Κράι Υπερβαϊκάλης.
Πρωτεύουσά της είναι η κωμόπολη Αγκίνσκογιε (11.717 κάτοικοι).
Στην απογραφή του 2002 οι κάτοικοι της Άγκα - Μπουργιατίας δήλωσαν μέλη 54 διαφορετικών εθνοτήτων, από τις οποίες οι περισσότερες δεν ξεπερνούν τις λίγες δεκάδες μέλη. Κυρίαρχα εθνικά στοιχεία είναι οι Μπουργιάτες (μογγολικό φύλο - 62,5%) και οι ρώσοι (35,1%).
Αγκα
Μπαλίκεσιρ
Το Μπαλίκεσιρ (Balıkesir) είναι η πρωτεύουσα της ομώνυμης επαρχίας. Το Μπαλικεσίρ βρίσκεται στο Διαμέρισμα του Μαρμαρά στην Τουρκία και έχει πληθυσμό 259.157 κατοίκους. Το παλαιό όνομα της πόλης ήταν Καρεσί.
Ιστορία
Κοντά στη σημερινή πόλη βρισκόταν η Ρωμαϊκή πόλη Αδριανού Θήραι, η οποία ιδρύθηκε, όπως και το ίδιο το όνομα της μαρτυράει, από τον Αυτοκράτορα Ανδριανό. Στη διάρκεια της Βυζαντινής περιόδου αυτή η μικρή πόλη ήταν γνωστή ως Αχυράους και ύστερα Παλαιόκαστρον. Στην περιοχή βρίσκονται και ερείπια από μια παλιά ρωμαϊκή γέφυρα, τη γέφυρα του Μακεστού, καθώς και ερείπια ενός κάστρου. Μέλη της βυζαντινής δυναστείας χρησιμοποιούσαν αυτό το κάστρο ως μέρος για διακοπές αλλά και κυνήγι. Επίσης όταν οι Τουρκομάνοι ήρθαν από τη Μέση Ανατολή στη Μυσία, την είπαν Μπαλάκ Χισάρ εξ αιτίας του κάστρου, καθώς χισάρ σημαίνει 'κάστρο' στα τουρκικά.
Εξωτερικοί σύνδεσμοι
Κατηγορία:Ασιατικές πόλεις της Τουρκίας Κατηγορία:Επαρχία Μπαλικεσίρ
Τρέντελαγκ
Το Τρέντελαγκ (νορβ. Trøndelag, προφ. [ˈtrœ̂ndəlɑːɡ]) είναι ένα από τα πέντε διαμερίσματα της Νορβηγίας και κομητεία στο κεντρικό τμήμα της Νορβηγίας.
Η μεγαλύτερη πόλη στο Τρέντελαγκ είναι η πόλη του Τρόντχαϊμ. Το Τρέντελαγκ είναι μια από τις πιο εύφορες περιοχές της Νορβηγίας, με μεγάλη γεωργική παραγωγή. Η πλειονότητα της παραγωγής καταλήγει στο νορβηγικό συνεταιριστικό σύστημα για το κρέας και το γάλα, αλλά η μεταποίηση είναι μια σταθερά αναπτυσσόμενη ασχολία.
Παραπομπές
Κατηγορία:Διοικητική διαίρεση της Νορβηγίας Κατηγορία:Κομητείες της Νορβηγίας
Μπιλετζίκ
Το Μπιλετζίκ είναι μια κωμόπολη στη βορειοδυτική Τουρκία, πρωτεύουσα της ομώνυμης επαρχίας. Ο πληθυσμός της πόλης αγγίζει τις 46.403 (2007). Η πόλη είναι γνωστή κυρίως για την παραδοσιακή τουρκική αρχιτεκτονική. Πρόκειται για την αρχαιοελληνική Λινόη και τη βυζαντινή Βηλοκώμα.
Εξωτερικοί σύνδεσμοι
Κατηγορία:Ασιατικές πόλεις της Τουρκίας Κατηγορία:Επαρχία Μπιλετσίκ
La Nigérienne
"La Nigérienne" είναι ο εθνικός ύμνος του Νίγηρα. Οι στίχοι είναι του Μορίς Αλμπέρ Τιριέ, ενώ τη μουσική έγραψαν οι Ρομπέρ Ζακέ και Νικολά Αμπέλ Φρανσουά Φριονέ. Καθιερώθηκε ως εθνικός ύμνος της αφρικανικής χώρας το 1961.
Στις 21 Νοεμβρίου 2019, ο Πρόεδρος της Δημοκρατίας Μαχαμάνδου Εκουφού ανακοίνωσε ότι αποφάσισε να αλλάξει ή και να αλλάξει τον εθνικό ύμνο. Μία επιτροπή υπό την προεδρία του πρωθυπουργού Μπίργκι Ραφίνι "είναι επιφορτισμένη με την ανάγνωση του τρέχοντος ύμνου με την παροχή διορθώσεων" και "εάν είναι δυνατόν να βρει έναν νέο ύμνο που ανταποκρίνεται στο σημερινό πλαίσιο του Νίγηρα". Δημιουργήθηκε το 2018, αποτελείται από αρκετά μέλη της κυβέρνησης και περίπου δεκαπέντε «εμπειρογνώμονες έμπειρους στη γραφή και τη μουσική σύνθεση».
Για τον Assamana Malam Issa, Υπουργό Πολιτιστικής Αναγέννησης, "Πρέπει να βρούμε έναν ύμνο που να γαλβανίζει τον πληθυσμό, να είναι για μας ένα είδος πολεμικής κραυγής για να αγγίξει την πατριωτική μας ίνα".
Στίχοι
Auprès du grand Niger puissant
Qui rend la nature plus belle,
Soyons fiers et reconnaissants
Evitons les vaines querelles
Afin d'épargner notre sang,
Et que les glorieux accents
De notre race soit sans tutelle !
S'élève dans un même élan
Jusqu'à ce ciel éblouissant,
Où veille son âme éternelle
Qui fera le pays plus grand !
Χορωδία:
Debout ! Niger ! Debout !
Que notre œuvre féconde
Rajeunisse le cœur de ce vieux continent !
Et que ce chant s'entende
Aux quatre coins du monde
Comme le cri d'un peuple équitable et vaillant!
Debout ! Niger ! Debout!
Sur le sol et sur l'onde,
Dans leur rythme grandissant,
Restons unis toujours,
Et que chacun réponde
A ce noble avenir
Qui nous dit: - En avant !
Ελληνική μετάφραση
Σε όλο το σπουδαίο ισχυρό Νίγηρα
Που κάνει πιο όμορφη τη φύση,
Ας είμαστε περήφανοι και ευγνώμονες
Για τη νεοαποκτηθείσα ελευθερία μας!
Ας αποφύγουμε τους μάταιους καυγάδες
Με σκοπό να μην προκαλέσουμε αιματοκύλισμα μεταξύ μας,
Και είθε οι δοξασμένες φωνές
Της φυλής μας να είναι ελεύθερες από κυριαρχία!
Ας σηκωθούμε με ένα μόνο άλμα
Όπου στέκει αγέρωχη η αιώνια ψυχή της
Που θα καταστήσει ακόμα πιο σπουδαία τη χώρα μας!
Χορωδία:
Είθε οι κόποι μας που έφεραν καρπούς
Να κάνουν ξανά νέα την καρδιά αυτής της ηπείρου!
Και μακάρι το τραγούδι αυτό να ακουστεί
Στις τέσσερις γωνιές της Γης
Όπως η κραυγή ενός δίκαιου και γενναίου λαού!
Ξύπνα! Νίγηρα! Ξύπνα!
Στην ξηρά και στο κύμα,
Στον ήχο των τυμπάνων
Με τους αναπτυσσόμενους ρυθμούς τους
Ας παραμείνουμε ενωμένοι για πάντα,
Και είθε ο καθένας να απαντήσει
Σε αυτό το ένδοξο μέλλον
Που μας λέει: - Προχωρήστε!
Πολυμέσα
Κατηγορία:Εθνικά σύμβολα του Νίγηρα Κατηγορία:Εθνικοί ύμνοι
Κεφαλίωνας
Στην ελληνική μυθολογία με το όνομα Κεφαλίωνας (Κεφαλίων) αναφέρεται ένας βοσκός στη Λιβύη, γιος του Αμφιθέμιδα και της Τριτωνίδας, μιας Νύμφης της ομώνυμης λίμνης της Λιβύης. Ο Κεφαλίωνας, γνωστός και ως Κάφαυρος, ήταν εγγονός του θεού Απόλλωνα και της Ακακαλίδας. Ομοθαλής αδελφός του ήταν ο Νασαμώνας. Ο Κεφαλίων σκότωσε δύο Αργοναύτες, τον Εριβότη και τον Κάνθο, όταν αυτοί αποπειράθηκαν να κλέψουν τα κοπάδια του.
Πηγή
Κεφαλιωνας Κατηγορία:Αρχαία Λιβύη Κατηγορία:Βοσκοί στη μυθοπλασία
NGC 2787
Ο NGC 2787 είναι ραβδωτός φακοειδής γαλαξίας ο οποίος απέχει 24 εκατομμύρια έτη φωτός από το Ηλιακό Σύστημα και βρίσκεται στον αστερισμό Μεγάλη Άρκτο. Τον ανακάλυψε στις 3 Δεκεμβρίου 1788 ο αστρονόμος Ουίλιαμ Χέρσελ. Ο γαλαξίας αυτός περιέχει περιοχή LINER, δηλαδή περιοχή που χαρακτηρίζεται από φασματικές εκπομπές οφειλόμενες σε ασθενώς ιονισμένα άτομα. Είναι σύνηθες φαινόμενο να έχουν οι φακοειδείς γαλαξίες περιοχές LINER, υπολογίζεται πως περίπου το ένα πέμπτο των παραπλήσιων φακοειδών γαλαξιών έχει τέτοιες περιοχές.
Πολωνικό ζήτημα
δεξιά|μικρογραφία| Εξώφυλλο του βιβλίου Sprawa polska w roku 1861. List z kraju (Listopad 1861). Ελληνικά: Το Πολωνικό Ζήτημα το 1861. Επιστολή από την Πατρίδα (Νοέμβριος 1861), που δημοσιεύτηκε στα [[Πολωνική γλώσσα|πολωνικά από τις εκδόσεις L. Martinet στο Παρίσι ]] Το πολωνικό ζήτημα (πολωνικά: kwestia polska) ήταν το ζήτημα, στη διεθνή πολιτική, της ύπαρξης της Πολωνίας ως ανεξάρτητου κράτους. Έγινε αμέσως μετά τους διαμελισμούς της Πολωνίας στα τέλη του 18ου αιώνα και έγινε ένα επίκαιρο ερώτημα στην ευρωπαϊκή και αμερικανική διπλωματία καθ' όλη τη διάρκεια του 19ου, καθώς και σε μέρη του 20ου αιώνα. Ο ιστορικός Νόρμαν Ντέιβις σημειώνει ότι το πολωνικό ζήτημα είναι ο κύριος φακός μέσα από τον οποίο οι περισσότερες ιστορίες της Ευρώπης συζητούν την ιστορία της Πολωνίας και ήταν ένα από τα πιο κοινά θέματα της ευρωπαϊκής πολιτικής για σχεδόν δύο αιώνες. Το πολωνικό ζήτημα ήταν μείζον θέμα σε όλες τις μεγάλες ευρωπαϊκές ειρηνευτικές διασκέψεις: στο Συνέδριο της Βιέννης το 1815, στη Διάσκεψη των Βερσαλλιών το 1919 και στη Διάσκεψη της Γιάλτας και στη Διάσκεψη του Πότσδαμ το 1945. Όπως γράφει ο Πιοτρ Σ. Βάντιτς, «Αυτό που για τους Πολωνούς ήταν ο πολωνικός σκοπός, για τον έξω κόσμο ήταν το πολωνικό ζήτημα».
Ιστορία
Μετά τους διαμελισμούς της Πολωνίας στα τέλη του 18ου αιώνα, η Πολωνική-Λιθουανική Κοινοπολιτεία έπαψε να υπάρχει, διαμελισμένη μεταξύ της Αυστριακής Αυτοκρατορίας, του Βασιλείου της Πρωσίας και της Ρωσικής Αυτοκρατορίας. Η διαγραφή της Πολωνίας από την Ευρώπη έγινε το κλειδί για τη διατήρηση της ευρωπαϊκής ισορροπίας δυνάμεων τον επόμενο αιώνα. Ο όρος «πολωνικό ζήτημα» άρχισε να χρησιμοποιείται λίγο αργότερα, καθώς ορισμένες Μεγάλες Δυνάμεις ενδιαφέρθηκαν να ανατρέψουν αυτό το status quo, ελπίζοντας να επωφεληθούν από την αναδημιουργία του πολωνικού κράτους, ξεκινώντας από τη Γαλλία υπό τον Ναπολέοντα Βοναπάρτη, ο οποίος θεωρούσε τους Πολωνούς χρήσιμους νεοσύλλεκτους στους πολέμους με τις δυνάμεις κατοχής της Πολωνίας. Ο όρος «πολωνικό ζήτημα» ακούστηκε ξανά μετά την αποτυχημένη Νοεμβριανή Εξέγερση του 1831, κατά την «Άνοιξη των Εθνών» το 1848–49, και ξανά μετά την ανεπιτυχή Ιανουαριανή Εξέγερση του 1863, στην οποία Πολωνοί και Λιθουανοί επαναστάτησαν κατά της Ρωσικής Αυτοκρατορίας, προσπαθώντας να αποκαταστήσουν την ανεξαρτησία της χώρας τους. Στην εποχή του ανερχόμενου εθνικισμού, το ερώτημα αν μια ανεξάρτητη Πολωνία θα έπρεπε να αποκατασταθεί, καθώς και τι σήμαινε να είσαι Πολωνός, κέρδισε όλο και μεγαλύτερη κακή φήμη. Τις δεκαετίες που ακολούθησαν, ο όρος άρχισε να χρησιμοποιείται λιγότερο, καθώς δεν σημειώθηκαν νέες μεγάλες εξεγέρσεις στην Πολωνία για να τραβήξουν την προσοχή του κόσμου. Το ζήτημα διευθετήθηκε περαιτέρω από το γεγονός ότι οι τρεις διαμελιστικές δυνάμεις ήταν κοινοί σύμμαχοι για περισσότερο από έναν αιώνα (βλ. Συμμαχία των Τριών Αυτοκρατόρων), και η διπλωματία τους κράτησε επιτυχώς το ζήτημα αποσιωπημένο, έτσι ώστε να μην εμφανιστεί καμία σοβαρή λύση. Από τις τρεις διαμελιστικές δυνάμεις, για την Πρωσία το πολωνικό ζήτημα ήταν θεμελιώδους σημασίας, καθώς η ύπαρξη της Πρωσίας συνδέθηκε με την καταστροφή του πολωνικού κράτους.
Ο όρος έγινε και πάλι επίκαιρος κατά τη διάρκεια του Β΄ Παγκόσμιου Πολέμου, καθώς μετά τη γερμανική εισβολή στην Πολωνία το μέλλον της κατεχόμενης Πολωνίας έγινε και πάλι θέμα συζήτησης μεταξύ των Μεγάλων Δυνάμεων της εποχής, δηλαδή του Ηνωμένου Βασιλείου, των Ηνωμένων Πολιτειών και της Σοβιετικής Ένωσης.
Ο όρος χρησιμοποιήθηκε επίσης αργότερα στον 20ο αιώνα, στη δεκαετία του 1980 κατά την περίοδο της Αλληλεγγύης, όταν οι ακτιβιστές της αντιπολίτευσης αγωνίστηκαν να απελευθερώσουν τη Λαϊκή Δημοκρατία της Πολωνίας από την κυριαρχία του Σοβιετικού Μπλοκ.
Παραπομπές
Κατηγορία:Ιστορία της Πολωνίας (1795-1918) Κατηγορία:Ιστορία της Πολωνίας κατά τον Β΄ Παγκόσμιο Πόλεμο Κατηγορία:Λαϊκή Δημοκρατία της Πολωνίας Κατηγορία:Πολιτική ιστορία της Πολωνίας Κατηγορία:Ιστορία των διεθνών σχέσεων Κατηγορία:Ευρωπαϊκή ιστορία Κατηγορία:Εθνικά ζητήματα
Κατάλογος Πατριαρχών Ιεροσολύμων
Για την ιστορική ακρίβεια οι Προκαθήμενοι της Εκκλησίας των Ιεροσολύμων από του ιδρυτού της, του Αγίου Ιάκωβου του Αδελφοθέου και μέχρι και του Πραΰλιου το 422 έφεραν τον τίτλο του Επισκόπου Ιεροσολύμων και από το 422 επί Ιουβενάλιου φέρουν τον τίτλο του Πατριάρχη Ιεροσολύμων.
Chevrolet AE Commerical
Το Chevrolet AE Commerical ήταν ένα ελαφρύ φορτηγό που κατασκευάστηκε από το 1931 μέχρι το 1932, στην ίδια πλατφόρμα με το επιβατικό αυτοκίνητο AE Independence, από την αμερικανική Chevrolet, και παράχθηκε έναν χρόνο περισσότερο από την επιβατική έκδοση.
Κατάλογος Πατριαρχών Ιεροσολύμων
Επίσκοποι Ιεροσολύμων
• 3 • 4 • 4 • 4
Chevrolet AE Commerical
Οι κύριοι ανταγωνιστές του, ήταν το Ford Model BB και άλλα φορτηγά που κατασκευάζονταν από άλλους aμερικανικούς κατασκευαστές και βιομηχανίες από αυτοκίνητα, λεωφορεία και φορτηγά, αν και γενικά δεν κατάφερε να πουλήσει και αρκετά καλά σε σχέση με άλλα.
Αναφορές
AE Commerical Κατηγορία:Επαγγελματικά αυτοκίνητα
Κατάλογος Πατριαρχών Ιεροσολύμων
Πηγές
Κατηγορία:Πατριαρχείο Ιεροσολύμων
Φανή Χαλκιά
Η Φανή Χαλκιά (γεννήθηκε 2 Φεβρουαρίου 1979) είναι Ελληνίδα αθλήτρια, Ολυμπιονίκης του στίβου. Ασχολήθηκε και διακρίνεται στα 400μ. και στα 400μ. εμπόδια. Είναι αθλήτρια του Ολυμπιακού ΣΦΠ
Βιογραφία
Γεννήθηκε στη Λάρισα, στις 2 Φεβρουαρίου του 1979. Διακρίθηκε την δεκαετία του ΄90 στο μίτινγκ «Ολυμπιακές Μέρες». Στον ανοικτό στίβο πέτυχε 53.46 καλύτερη επίδοση, στα «Τοφάλεια» (2003).
Τον Αύγουστο του 2003 πέτυχε καλύτερη επίδοση και στα 400μ. εμπόδια, στη Θεσσαλονίκη (56.40). Πανελλήνιο ρεκόρ στα 400μ. πέτυχε στην πρεμιέρα του Παγκοσμίου Πρωταθλήματος κλειστού στίβου της Βουδαπέστης (Μάρτιος 2004), με επίδοση 51.77, το οποίο βελτίωσε με επίδοση 51.68 στον ημιτελικό. Τελικά, πήρε την 6η θέση, με 52.90.
Στο Πανελλήνιο Πρωτάθλημα του 2004 κατέρριψε το δικό της ρεκόρ στα 400μ. εμπόδια με 54.88 στις 11 Ιουνίου του 2004. Λίγες ημέρες αργότερα, στις 19 Ιουνίου του 2004 πέτυχε την τρίτη καλύτερη επίδοση στον κόσμο στα 400 μ. με εμπόδια, πετυχαίνοντας και πανελλήνιο ρεκόρ με 54.16 στο Ευρωπαϊκό Κύπελλο στο Μπίντγκος της Πολωνίας. Το ρεκόρ της δεν έμελλε να το κρατήσει για πολύ. Στα Τσικλιτήρεια, στις 4 Ιουλίου του 2004, πέτυχε χρόνο 53.99 και έγινε η πρώτη Ελληνίδα που «κατέβηκε» τα 54 δευτερόλεπτα στο αγώνισμα.
Ολυμπιονίκης
Η μεγαλύτερή της διάκριση ήρθε στους Ολυμπιακούς Αγώνες (2004) της Αθήνας, όπου κατέκτησε το χρυσό μετάλλιο στα 400 μ. εμπόδια με 52.82 και ενώ στον ημιτελικό σημείωσε Ολυμπιακό ρεκόρ με 52.77 και την 5η επίδοση όλων των εποχών στο αγώνισμα και ήταν 8η στα 4Χ400μ.
Ρεκόρ και επιτυχίες 2005-2006
Στις 3 Ιουλίου του 2006 πέτυχε την τέταρτη επίδοση στον κόσμο με 53.71 στα 400μ εμπόδια στο Super Grand Prix Τσικλητήρεια, στο Ο.Α.Κ.Α., τερματίζοντας δεύτερη, πίσω από την Αμερικανίδα Λασίντα Ντέμους, η οποία πέτυχε 53.03. Το 2006, κατέκτησε ασημένιο μετάλλιο στο Ευρωπαϊκό πρωτάθλημα του Γκέτεμποργκ, αφού τερμάτισε 2η στον τελικό των 400μ με εμπόδια με 54.02, στις 9 Αυγούστου του 2006. Στο Παγκόσμιο Κύπελλο Στίβου 2006 στην Αθήνα αγωνίστηκε στα 400μ. και με 50.94 κατέλαβε την 5η θέση.
Χρήση απαγορευμένων ουσιών
Στις 16 Αυγούστου του 2008, κατά τη διάρκεια των Θερινών Ολυμπιακών Αγώνων στο Πεκίνο και λίγο πριν τα προκριματικά των 400μ. με εμπόδια, η ΔΟΕ ανακοίνωσε ότι το πρώτο δείγμα της αθλήτριας βρέθηκε θετικό στην απαγορευμένη ουσία μεθυλτριενολόνη (Μ3), σε έλεγχο που διεξήγαγε η WADA στην Ιαπωνία, όπου η εθνική ομάδα του στίβου προετοιμάστηκε για τους Ολυμπιακούς. Η ουσία Μ3 είναι ισχυρό στεροειδές με δράση περίπου εκατό φορές πιο ισχυρή από αυτή της τεστοστερόνης αλλά και μεγάλη τοξικότητα, και είναι η ίδια ουσία που είχε ανιχνευτεί σε άλλους 14 Έλληνες αθλητές σε προηγούμενους ελέγχους. Η Χαλκιά κατέθεσε την διαπίστευσή της και αναχώρησε από το Πεκίνο το ίδιο βράδυ, δίνοντας πριν συνέντευξη τύπου όπου υποστήριξε την αθωότητά της, δηλώνοντας σοκαρισμένη για το γεγονός. Λίγες ημέρες αργότερα, ανακοινώθηκε ότι και το δεύτερο δείγμα της αθλήτριας ήταν θετικό. Από την Εισαγγελία Πρωτοδικών διατάχθηκε στις 19 Αυγούστου προκαταρκτική έρευνα προκειμένου να διαπιστωθεί αν παραβιάστηκε ο νόμος περί ντόπινγκ. Η ποινή αποκλεισμού δύο ετών επικυρώθηκε από το διοικητικό συμβούλιο του ΣΕΓΑΣ, στις 26 Νοεμβρίου του 2008.
Οριστική απαλλαγή κατηγοριών και αθώωση
Στις 19 Φεβρουαρίου του 2016, η Φανή Χαλκιά απαλλάχθηκε ομόφωνα από κάθε κατηγορία για χρήση απαγορευμένων ουσιών. Το Εφετείο έκρινε πως η πρώην πρωταθλήτρια είχε πέσει θύμα κυκλώματος νοθευμένων σκευασμάτων. Μαζί της, αθωώθηκε και ο προπονητής της Γιώργος Παναγιωτόπουλος, ο οποίος αντιμετώπιζε την κατηγορία της προμήθειας απαγορευμένων ουσιών.
Bathory (άλμπουμ)
Ιστορία του δίσκου
Οι Bathory πραγματοποίησαν τις πρώτες τους ηχογραφήσεις για την συλλογή "Scandinavian Metal Attack" της "Tyfon Grammofon", η οποία κυκλοφόρησε τον Μάρτιο του 1984, με τα τραγούδια "Sacrifice" και "The Return of the Darkness and Evil". Η επιθυμία του κοινού για ακόμη περισσότερες ηχογραφήσεις από τους Bathory, ώθησε την δισκογραφική εταιρεία στο να προτείνει συμβόλαιο συνεργασίας στο συγκρότημα. Ο ηγέτης των Bathory, Quorthon, συνεργάστηκε με τον μπασίστα Στέφαν Λάρσον και το ντράμερ Ρίκαρντ Μπέργκμαν για τις ηχογραφήσεις του πρώτου τους δίσκου, οι οποίες ξεκίνησαν στις 14 Ιουνίου στο "Heavenshore Studio" της Στοκχόλμης και διήρκεσαν μόλις 56 ώρες.
Φανή Χαλκιά
Εξωτερικοί σύνδεσμοι
Κατηγορία:Ελληνίδες αθλήτριες δρόμων ταχύτητας Κατηγορία:Έλληνες Ολυμπιονίκες Κατηγορία:Εμποδιστές Κατηγορία:Αθλητές στίβου ΟΣΦΠ Κατηγορία:Ντόπινγκ στον αθλητισμό Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Χρυσοί Ολυμπιονίκες του στίβου
Bathory (άλμπουμ)
Ιστορία του δίσκου
Ο τράγος στο εξώφυλλο του δίσκου είναι δημιουργία του Τζόζεφ Σμιθ και αρχικά προοριζόταν να εκδοθεί σε χρυσό χρώμα, αλλά λόγω μεγάλου κόστους η αρχική κοπή βγήκε σε κίτρινο χρώμα. Μετά τα χίλια πρώτα αντίτυπα, το άλμπουμ ξεκίνησε να εκδίδεται σε ασπρόμαυρο εξώφυλλο.
Το άλμπουμ θεωρείται ένας από τους πρώτους δίσκους του black metal και έλαβε θετικές κριτικές με το "Allmusic" να του δίνει τρία αστέρια και το "Metal Storm" 8 / 10.
Τραγούδια του δίσκου
1. Storm of Damnation (Intro) (Quorthon) - 3:06
2. Hades (Quorthon) - 2:45
4. Necromansy (Quorthon) - 3:40
7. Armageddon (Quorthon) - 2:31
8. Raise the Dead (Quorthon) - 3:41
9. War (Quorthon) - 2:15
10. Outro (Quorthon) - 0:22
Τα μέλη των Bathory
Οι μουσικοί οι οποίοι ηχογράφησαν το "Bathory" είναι οι εξής:
Πηγές
Κατηγορία:Δισκογραφία των Bathory Κατηγορία:Άλμπουμ του 1984
146 Λουκίνα
Η Λουκίνα (Lucina) είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,20. Ανακαλύφθηκε το 1875 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και πήρε το όνομα της θεάς του τοκετού στη ρωμαϊκή μυθολογία.
Δύο επιπροσθήσεις αστέρων από τη Λουκίνα έχουν καταγραφεί, το 1982 και το 1989. Κατά την πρώτη, ανιχνεύθηκε με πιθανότητα η ύπαρξη ενός μικρού δορυφόρου της (διαστάσεων περίπου 6 χιλιομέτρων), πράγμα που υποστηρίζουν και αστρομετρικές παρατηρήσεις που έγιναν το 2003.
Φυσικά χαρακτηριστικά
Η μέση διάμετρος της Λουκίνας υπολογίσθηκε σε 132,2 χιλιόμετρα, ενώ η μάζα της εκτιμάται σε 2,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Λουκίνας εκτιμάται σε 3,7 cm/sec² (265 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 70 m/sec (252 χιλιόμετρα την ώρα).
Ο φασματικός τύπος της Λουκίνας είναι C ή Ch (ανθρακούχος). Το γεωμετρικό άλβεδό της είναι 0,036, ενώ η μέση θερμοκρασία στην επιφάνειά της εκτιμάται σε 104 βαθμούς Κελσίου κάτω από το μηδέν.
Η Λουκίνα περιστρέφεται γύρω από τον εαυτό της μία φορά κάθε 18 ώρες και 33 λεπτά.
Εξωτερικοί σύνδεσμοι
Λουκινα
ΣΚ Ντνίπρο-1
Η ΣΚ Ντνίπρο-1 (СК «Дніпро-1») είναι ουκρανική επαγγελματική ποδοσφαιρική ομάδα από την πόλη Ντνίπρο. Αν και δεν είναι επίσημα διάδοχος της ΦΚ Ντνίπρο, η ΣΚ Ντνίπρο-1 ανέλαβε όλη την υποδομή του πρώην συλλόγου, συμπεριλαμβανομένης της ακαδημίας του. Ιδρυμένη το 2015, η Ντνίπρο-1 αγωνίζεται στην Πρέμιερ Λιγκ της Ουκρανίας, έχοντας προβιβαστεί από την Α' κατηγορία το 2019.
Ιστορία
μικρογραφία| Έμβλημα του ειδικού αποσπάσματος περιπολίας της αστυνομίας «Dnipro-1», Υπουργείο Εσωτερικών στην Περιφέρεια Dnipropetrovsk Οι ιδιοκτήτες είναι ο Μάξιμ Μπερέζα και ο Χέναντι Πολόνσκι. Ο σύλλογος υιοθέτησε ένα έμβλημα και ένα όνομα παρόμοιο με την Αστυνομία Περιπολίας Ειδικών Καθηκόντων Dnipro-1 — ένα ουκρανικό τάγμα εθελοντών που σχηματίστηκε κατά τη διάρκεια του πολέμου στο Ντονμπάς, με πρώην επικεφαλή τον Γιούρι Μπερέζα(ο πατέρας του Μάξιμ) που αντιπροσωπεύει το Lisovskyi tryzub.
Η Ένωση Επαγγελματικού Ποδοσφαίρου Ουκρανίας εξέτασε το θέμα της αποδοχής του συλλόγου στις 21 Ιουνίου 2017.
Στις 6 Ιουλίου 2017, ανακοινώθηκε ότι η Ντνίπρο θα υιοθετούσε την πρώην ομάδα ΦΚ Ντνίπρο. Την ίδια μέρα, η ανακοίνωσε την αποστολή της για την επερχόμενη σεζόν 2017–18 Ουκρανικής Δεύτερης Λίγκας, έχοντας έναν αριθμό γνωστών ποδοσφαιριστών στην Ουκρανία, όπως ο Yevhen Cheberyachko, ο Serhiy Kravchenko και πολλοί άλλοι.
Το πρώτο του παιχνίδι σε επαγγελματικό επίπεδο ο σύλλογος έπαιξε στις 9 Ιουλίου 2017 φιλοξενώντας την FC Bukovyna Chernivtsi στο πλαίσιο του Κυπέλλου Ουκρανίας 2017–18. Ο πρώτος επίσημος αγώνας πρωταθλήματος ο σύλλογος έπαιξε την επόμενη εβδομάδα στις 15 Ιουλίου 2017 φιλοξενώντας την FC Metalist 1925 Kharkiv στο πλαίσιο του Ουκρανικού Second League 2017–18. Εκείνη τη σεζόν η Ντνίπρο-1 έγινε ο δεύτερος σύλλογος στην ιστορία του Κυπέλλου Ουκρανίας που έφτασε στα ημιτελικά ενώ αγωνιζόταν στην τρίτη κατηγορία και επίσης κέρδισε την άνοδο καταλαμβάνοντας την πρώτη θέση στον όμιλό του.
Ως πρωταθλητής του Ουκρανικού Πρωταθλήματος 2018-19, η Ντνίπρο-1 προβιβάστηκε στην Πρέμιερ Λιγκ της Ουκρανίας το 2019.
Λόγω της ρωσικής εισβολής στην Ουκρανία το 2022, η Dnipro-1 ολοκλήρωσε την πορεία της στο ΟΥΕΦΑ Γιουρόπα Κόνφερενς Λιγκ 2022–23 στην αρένα Košická futbalová στο Κόσιτσε της Σλοβακίας, ενώ διεξήγαγε προπονήσεις στην κοντινή Malá Ida και ολοκλήρωσε τους αγώνες του εσωτερικού πρωταθλήματος στο Uzhhorod. Πολλά μέλη της πρώτης ομάδας μετεγκαταστάθηκαν προσωρινά στο Κόσιτσε κατά τη διάρκεια της πορείας.
Κριτική αντίληψη: ΣΚ Ντνίπρο-1 εναντίον ΦΚ Ντνίπρο
Το 2018, η ΦΚ Ντνίπρο αναγκάστηκε σε πτώχευση από τη FIFA λόγω πολλαπλών νομικών αξιώσεων για αποτυχία καταβολής της υποσχεθείσας χρηματικής αποζημίωσης σε παίκτες και προπονητές.
Μεταξύ των μελών του πρώην ποδοσφαιρικού συλλόγου Dnipro που δεν πληρώθηκαν ποτέ, είναι ο Egídio Pereira Júnior, ο Danilo Sousa Campos, ο προπονητής Juande Ramos και το προπονητικό επιτελείο του, Jaba Kankava, Vitaliy Mandzyuk, και άλλοι.
Στις 22 Φεβρουαρίου 2021, η FIFA απέρριψε την αξίωση του Jaba Kankava ο οποίος άσκησε έφεση ζητώντας να αναγνωριστεί η ΣΚ Ντνίπρο-1 ως αθλητικός διάδοχος της FC Dnipro προκειμένου να ανακτήσει τον απλήρωτο μισθό του από την ΦΚ Ντνίπρο.
Άλλοι πρώην παίκτες βλέπουν την ίδρυση της ΣΚ Ντνίπρο-1 ως ένα είδος συνωμοσίας.
Αποθεματικά
Το 2019 ο σύλλογος παρουσίασε επίσης την εφεδρική του ομάδα σε ερασιτεχνικές διοργανώσεις ΣΚ Ντνίπρο-1-Μπόρυσφεν που προηγουμένως (το 2018-19 ) έπαιξε στο Youth League και στο PFL κάτω των 19 ετών. Η ομάδα έπαιξε στις διοργανώσεις κάτω των 19 ετών μαζί με την ομάδα SC Dnipro-1 κάτω των 19 ετών που κέρδισε τους αγώνες.
Παραπομπές
Κατηγορία:Ιδρύσεις ποδοσφαιρικών ομάδων το 2015 Κατηγορία:Ποδοσφαιρικές ομάδες Ουκρανίας
Αγαμία (θρησκευτική)
Στην Ανατολική Ορθόδοξη Εκκλησία, Εν Χριστώ αγαμία λέγεται η ισόβια επιλογή κάποιου να απόσχει του γάμου, με την ταυτόχρονη αφιέρωσή του στο Θεό. Ο εν Χριστώ άγαμος επιλέγει την αγαμία κατά το ρήμα του αποστόλου Παύλου: «ο άγαμος μεριμνά τα του Κυρίου, πώς να αρέσει στον Κύριο, ενώ ο παντρεμένος μεριμνά τα του κόσμου, πώς να αρέσει στη γυναίκα του». Τα ειδοποιά στοιχεία της εν Χριστώ αγαμίας είναι:
Υποστηρίζεται επίσης πως στοιχεία της εν Χριστώ αγαμίας αποτελούν αθροιστικά τα εξής:
Υπάρχουν ωστόσο άγιοι στην ιστορία της Εκκλησίας που δεν συγκέντρωναν και τα δύο αυτά στοιχεία, όπως αφενός ο Κοσμάς ο Αιτωλός και αφετέρου ο Μέγας Αντώνιος.
Εκφάνσεις
Η εν Χριστώ αγαμία εμφανίστηκε παράλληλα με τη γένεση της Εκκλησίας και πραγματώθηκε πρώτη φορά στο πρόσωπο του πρωτομάρτυρα Στέφανου. Από τότε η εν Χριστώ αγαμία έχει πάρει διάφορα σχήματα. Κυρίαρχο σχήμα αποτελεί ο κοινοβιακός μοναχισμός. Άλλες μορφές που εμφανίζονται είναι ο αναχωρητικός ησυχασμός, η αδελφοτική αφιέρωση κ.τ.ο. Στην ιστορία έχουν υπάρξει και άλλες μορφές, με γνωστότερη τη ένταξη αγάμων μελών σε κοινοβιακές μονές μέσω ειδικής ακολουθίας, χωρίς όμως το μέλος αυτό να εγκαθίσταται στη μονή, αλλά συνεχίζοντας να ζει στον κόσμο.
Παραπομπές
Κατηγορία:Θρησκευτικές πρακτικές
Κατάλογος χωρών όπου τα Ταμιλικά είναι επίσημη γλώσσα
Ακολουθεί ένας κατάλογος κυρίαρχων κρατών και εδαφών όπου τα Ταμίλ είναι επίσημη γλώσσα ή γλώσσα διακυβέρνησης. μικρογραφία|Ιστορικός χάρτης του Βασιλείου Τσόλα όπου τα Ταμίλ ήταν η γλώσσα της διοίκησης. μικρογραφία|Κατανομή των ομιλητών της ταμιλικής στην [[Ινδική υποήπειρος|Ινδική υποήπειρο.]] Τα Ταμίλ είναι η 20η πιο ομιλούμενη γλώσσα στο κόσμο. Οι ομιλητές της γλώσσας Ταμίλ αποτελούν περίπου το 1.06% του παγκόσμιου πληθυσμού. Η Ταμίλ ήταν μια από τις κυριότερες γλώσσες εμπορίου στην περιοχή κατά την προαποικιακή εποχή. Ταμιλικές εμπορικές συμμαχίες όπως η Αϊνουρουβάρ δραστηριοποιούνταν στη Νοτιοανατολική Ασία και υπάρχουν επιγραφές και νομίσματα στα Ταμίλ που βρίσκονται σε μέρη της Ασίας και της Αφρικής, όπως στην Κίνα, την Καμπότζη, την Αίγυπτο και την Ινδονησία.
Κατά τη διάρκεια του 18ου αιώνα, οι Βρετανοί και οι Γάλλοι αποικιοκράτες έφεραν τους Ταμίλ σε πολλά μέρη της Ασίας και της Αφρικής, με αποτέλεσμα να υπάρχουν πολλές χώρες όπου ομιλείται η γλώσσα Ταμίλ με σημαντικό πολιτιστικό αντίκτυπο. Υπάρχουν περισσότεροι από 2.000.000 ομιλητές της γλώσσας Ταμίλ στη Μαλαισία. Τα Ταμίλ είναι κλασική γλώσσα της Ινδίας και μία από τις παλαιότερες επιζώντες γλώσσες στον κόσμο.
Παραπομπές
Κατηγορία:Γλώσσα Ταμίλ
Λεοπόλδος της Σαξονίας-Κόμπουργκ & Γκότα
Ο Λεοπόλδος (γερμ. Luitpold, 31 Ιανουαρίου 1824 - 20 Μαΐου 1884) ήταν πρίγκιπας της Σαξονίας-Κόμπουργκ & Γκότα.
Βιογραφία
Ο Λεοπόλδος Φραγκίσκος Ιούλιος ήταν ο τρίτος γιος του Φερδινάνδου της Σαξονίας-Κόμπουργκ & Γκότα και της Μαρίας Αντωνίας, κόρης του πρίγκιπα Φέρεντς Γιόζεφ του Κοχάρυ ντε Τσάμπραγκ & Σίτνυα.
Το 1884 απεβίωσε στη Βιέννη σε ηλικία 60 ετών.
Οικογένεια
Νυμφεύτηκε το 1861 την Κονστάντσε Γκάιγκερ. Ο γάμος ήταν μοργανατικός και δόθηκε σε αυτήν και τους απογόνους της ο τίτλος του κυρίου/κυρίας του Ρούττενσταϊν. Είχε τέκνο:
Παραπομπές
Κατηγορία:Οίκος της Σαξονίας-Κόμπουργκ & Γκότα
Πέτσι Μέτσεκ ΦΚ
Η Πέτσι Μέτσεκ ΦΚ είναι μια επαγγελματική, ουγγρική, ποδοσφαιρική ομάδα από την πόλη Πετς. Συμμετέχει στο Πρωτάθλημα ποδοσφαίρου Ουγγαρίας. Η ομάδα ιδρύθηκε στις 16 Φεβρουαρίου 1973 από την ενοποίηση πέντε άλλων ομάδων. Έδρα της ομάδας είναι το Stadion PMFC, χωρητικότητας 7000 θεατών. Ψηλότερη θέση που κατέλαβε ήταν η 2η την περίοδο 1985-86. Το 1990 κατέκτησε το Κύπελλο Ουγγαρίας.
Νότια Νορβηγία
Η Νότια Νορβηγία (νορβηγικά: Sørlandet) είναι ένα από τα πέντε διαμερίσματα της Νορβηγίας και κομητεία στο νότιο και το μικρότερο τμήμα της Νορβηγίας.
Η περιοχή είναι μια ανεπίσημη περιγραφή, δεδομένου ότι δεν έχει καμία κυβερνητική λειτουργία. Αντιστοιχεί περίπου στο παλιό βασίλειο του Άγκντερ, καθώς και στις δύο πρώην κομητείες Βέστ-Άγκντερ και Έστ-Άγκντερ. Από το νέο έτος 2020, οι δύο κομητείες συγχωνεύτηκαν σε ένα νομό, Άγκντερ. Η συνολική συνδυασμένη έκταση των κομητειών Βέστ-Άγκντερ και Έστ-Άγκντερ είναι 16.493 τετραγωνικά χιλιόμετρα (6.368 τετραγωνικά μίλια). Το όνομα είναι σχετικά νέο, που χρησιμοποιήθηκε για πρώτη φορά στη Νορβηγία γύρω στο 1900.
Η περιοχή περιλαμβάνει παράκτιες περιοχές κατά μήκος του πορθμού Σκάγκερακ και εκτείνεται εσωτερικά μέχρι τα βουνά Σετδαλσαΐνη. Υπάρχουν πολλές μεγάλες κοιλάδες που εκτείνονται από τα βουνά στα νότια και ανατολικά στη θάλασσα. Το υψηλότερο σημείο της περιοχής είναι Sæbyggjenuten στα 1.507 μέτρα (4.944 πόδια).
Παραπομπές
Κατηγορία:Διοικητική διαίρεση της Νορβηγίας
Στράτος Ατταλίδης
Ο Στράτος Ατταλίδης (10 Αυγούστου 1928 - 26 Μαρτίου 1998) ήταν Έλληνας, αρχικά λαϊκός τραγουδιστής και οργανοπαίκτης κρουστών που αναδείχθηκε κυρίως ως μουσικοσυνθέτης εξαιρετικών λαϊκών τραγουδιών της δεκαετίας του 1960, πολλά από τα οποία έγιναν μεγάλες επιτυχίες παραμένοντας μέχρι σήμερα κλασικά στο είδος τους.
Γενικά
Ο Σ. Ατταλίδης μικρασιατικής καταγωγής ήταν γιος εργοστασιάρχη υφαντουργίας, στη Νέα Ιωνία Αττικής ενώ παράλληλα διατηρούσε και δική του επιχείρηση πρατηρίου υφασμάτων. Ασχολήθηκε με το λαϊκό τραγούδι από πολύ νωρίς, περισσότερο από αγάπη έχοντας κάποια καλλιτεχνική κλίση και όχι ασφαλώς για λόγους βιοπορισμού. Το έργο του περιλαμβάνει περισσότερα από τριακόσια λαϊκά τραγούδια, που ανάγονται από τα μέσα περίπου της δεκαετίας του 1950 μέχρι τις αρχές της δεκαετίας του 1970. Βασική ερμηνεύτρια των τραγουδιών του ήταν η κατά επτά χρόνια νεότερη, σύζυγός του Γιώτα Λύδια, (της οποίας το πραγματικό όνομα ήταν Παναγιώτα Μανταράκη), με την οποία απέκτησε, ένα χρόνο μετά τον γάμο τους, ένα γιο, τον Σταύρο Ατταλίδη.
Καλλιτεχνική σταδιοδρομία
Συνεργάσθηκε με τον στιχουργό Κώστα Βίρβο, τον Θόδωρο Δερβενιώτη, τον Βασίλη Τσιτσάνη, τον Άκη Πάνου κ.α. Μερικές από τις πιο γνωστές επιτυχίες του είναι «Γιατί θες να φύγεις», «Πες μου γιατί», «Αχ ας μπορούσα», «Δεν θέλω την συμπόνια κανενός», «Έλα γύφτο μ’ έλα», «Γύρνα πάλι γύρνα», «Εμένα να μη με κλαις», «Ο ταυρομάχος», «Η Τσιγγάνα η Μαρίτσα», «Φύγε - φύγε», «Τρεις αγάπες» κ.α. Τραγούδια του ερμήνευσαν εκτός από τη Γιώτα Λύδια και ο Στράτος Διονυσίου, ο Στέλιος Καζαντζίδης, ο Γιώργος Χατζηαντωνίου κ.α. Ατταλ
Κάστρο της Τροπαία
Το Κάστρο της Τροπαία (ιταλικά : Castello Tropea) ήταν Βυζαντινό κάστρο στην Ιταλία στην περιφέρεια της Καλαβρίας και στην κωμόπολη Τροπαία της επαρχίας Βίμπο Βαλέντια, η αρχαία ελληνική Τράπεια.
Κατασκευάστηκε από τους Βυζαντινούς και συγκεκριμένα τον 8ο αιώνα από τον στρατηγό Βελισάριο. Πιθανότατα κτίστηκε πάνω στην ακρόπολη της αρχαίας πόλης χωρίς αυτό να είναι αποδεδειγμένο πλήρως. Βρισκόταν μέσα στην κωμόπολη αλλά το 1725 άρχισε το γκρέμισμα του κάστρου και στην θέση του χτίστηκε το Παλάτι της Τροπαίας, από τα αξιοθέατα σήμερα της κωμόπολης Τροπαία. Παρόλα αυτά διασώζονται τα ερείπια παλαιοχριστιανικού ναού του κάστρου.
Παραπομπές
Κατηγορία:Βυζαντινά κάστρα Κατηγορία:Κάστρα στην Καλαβρία
Κέλσι Γκράμερ
Ο Άλεν Κέλσι Γκράμερ (Allen Kelsey Grammer, γεννημένος στις 21 Φεβρουαρίου του 1955) είναι Αμερικανός ηθοποιός και παραγωγός. Έλαβε φήμη για τον ρόλο του ως Δρ. Φρέιζιερ Κρέιν στην τηλεοπτική σειρά του NBC Cheers (1984–1993) και το spin-off του Frasier (1993–2004). Έχει λάβει διάφορα βραβεία, συμπεριλαμβάνοντας πέντε Βραβεία Έμμυ, τρεις Χρυσές Σφαίρες, ένα Βραβείο Σωματείου Ηθοποιών, και ένα Βραβείο Τόνυ. Βραβεύτηκε με ένα αστέρι στην Λεωφόρο της Δόξας στο Χόλυγουντ το 2000.
Στον κινηματογράφο, είναι γνωστός για τον ρόλο του ως Δρ, Χανκ ΜακΚόι / Beast στην υπερηρωική ταινία X-Men: Η Τελική Αναμέτρηση (2006). Είναι επίσης γνωστός για τους φωνητικούς του ρόλους στις ταινίες κινουμένων σχεδίων Αναστασία (1997) και Toy Story 2 (1999), και στην σειρά κινουμένων σχεδίων The Simpsons.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί φωνής Κατηγορία:Νικητές βραβείου Tony
Ανατολική Νορβηγία
Η Ανατολική Νορβηγία (νορβηγικά: Østlandet) είναι ένα από τα πέντε διαμερίσματα της Νορβηγίας και περιλαμβάνει τέσσερις επαρχίες στο νοτιοανατολικό τμήμα της Νορβηγίας.
Η Ανατολική Νορβηγία είναι μακράν η πιο πυκνοκατοικημένη περιοχή της Νορβηγίας, που συμπεριλαμβάνει την πρωτεύουσα της χώρας, το Όσλο, που είναι η πιο πυκνοκατοικημένη πόλη της Νορβηγίας.
Παραπομπές
Κατηγορία:Διοικητική διαίρεση της Νορβηγίας
Παναγιώτης Κωσταρέλος
Ο Παναγιώτης Κωσταρέλος (Δομοκός 1933 - ? ), είναι παλαίμαχος διεθνής πυγμάχος και προπονητής πυγμαχίας.
Ο Κωσταρέλος αγωνιζόταν με τον Πανελλήνιο Γ.Σ και ήταν πρωταθλητής ελλάδος στα 54 κιλά, από το 1961 ήταν προπονητής του τμήματος πυγμαχίας του Ολυμπιακού. Συμμετείχε με την Ελλάδα στους Ολυμπιακούς αγώνες του 1960 στην Ρώμη. Στην κατηγορία των 54 κιλών ηττήθηκε στον πρώτο γύρο από τον Ιταλό Πρίμο Ζαμπορίνι
Φίλιππος της Σαξονίας-Κόμπουργκ & Γκότα (1844-1921)
Ο Φίλιππος (γερμ. Philipp, 28 Μαρτίου 1844 - 3 Ιουλίου 1921) από τον Οίκο της Σαξονίας-Κόμπουργκ & Γκότα ήταν πρίγκιπας της Σαξονίας-Κόμπουργκ & Γκότα.
Βιογραφία
Ο Φερδινάνδος Φίλιππος Μαρία Αύγουστος Ραφαήλ ήταν ο πρωτότοκος γιος του Αυγούστου της Σαξονίας-Κόμπουργκ & Γκότα και της Κλημεντίνης των Βουρβόνων-Ορλεάνης, κόρης του Λουδοβίκου Φιλίππου της Γαλλίας.
Το 1921 απεβίωσε στο Σανκτ Άουγκουστιν του Κόμπουργκ σε ηλικία 77 ετών.
Οικογένεια
Νυμφεύτηκε το 1875 τη δεύτερη εξαδέλφη του Λουίζα της Σαξονίας-Κόμπουργκ & Γκότα, κόρη του Λεοπόλδου Β΄ του Βελγίου, και είχε τέκνα:
Ουσάκ
Το Ουσάκ (τουρκικά: Uşak· προφορά: [ˈuʃɑk]), ή Ουσάκειον, είναι μία πόλη στην δυτική Τουρκία και πιο συγκεκριμένα στην περιοχή του Αιγαίου. Η πόλη έχει πληθυσμό 187.886 (2012) κατοίκων και είναι η πρωτεύουσα της επαρχίας Ουσάκ. Είναι κτισμένη πάνω στην αρχαία ελληνική πόλη Τημένου θύραι που την αναφέρει ο Λυδός περιηγητής Παυσανίας Η πόλη απέχει 210 χλμ. από την Σμύρνη, το διοικητικό και εμπορικό κέντρο της περιοχής. Λόγω της θέσης της που αποτελούσε διασταύρωση πολλών αρχαίων σημαντικών οδών η Ουσάκ ια έπαιξε σημαντικό ιστορικό ρόλο από την αρχαιότητα μέχρι και το 1922, ειδικότερα για τους Έλληνες.
Παραπομπές
Κατηγορία:Ασιατικές πόλεις της Τουρκίας Κατηγορία:Επαρχία Ουσάκ
147 Πρωτογένεια
Η Πρωτογένεια (Protogeneia) είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,27 και φαινόμενο μέγεθος που κυμαίνεται από 12,4 ως 14,5. Ανακαλύφθηκε το 1875 από τον Ούγγρο αστρονόμο Λεοπόλδο Σούλχοφ, που παρατηρούσε από τη Βιέννη, και πήρε το όνομα της μιας από τις κόρες του Δευκαλίωνα και της Πύρρας στην ελληνική μυθολογία. Υπήρξε ο μοναδικός αστεροειδής που ανεκάλυψε ο Σούλχοφ.
Μία επιπρόσθηση αστέρα από την Πρωτογένεια έχει παρατηρηθεί: στις 28 Μαΐου 2002 από το Τέξας.
Φυσικά χαρακτηριστικά
Η μέση διάμετρος της Πρωτογένειας υπολογίσθηκε σε 132,9 χιλιόμετρα, ενώ η μάζα της εκτιμάται σε 2,5 τετράκις εκατομμύρια τόνους με μέση πυκνότητα 2,0 gr/cm³. Η μέση επιτάχυνση της βαρύτητας στον ισημερινό της Πρωτογένειας εκτιμάται σε 3,71 cm/sec² (264 φορές ασθενέστερη από την αντίστοιχη γήινη), ενώ η ισημερινή ταχύτητα διαφυγής υπολογίζεται σε 70,3 m/sec (253 χιλιόμετρα την ώρα).
Ο φασματικός τύπος της Πρωτογένειας είναι C (ανθρακούχος). Το γεωμετρικό άλβεδό της είναι 0,0492. Η μέση θερμοκρασία στην επιφάνειά της εκτιμάται σε 116 βαθμούς Κελσίου κάτω από το μηδέν.
Η Πρωτογένεια περιστρέφεται γύρω από τον εαυτό της μία φορά κάθε 7 ώρες και 51 λεπτά.
Εξωτερικοί σύνδεσμοι
Πρωτογενεια
Apple II
Ο Apple II ήταν ο δεύτερος οικιακός υπολογιστής 8-bit, ο οποίος παρουσιάστηκε από την Apple τον Απρίλιο του 1977. Διαδέχθηκε τον Apple I, αλλά ουσιαστικά αποτέλεσε τον πρώτο μαζικής παραγωγής ηλεκτρονικό υπολογιστή, της Apple. Η δυνατότητα απεικόνισης γραφικών και ο ήχος ήταν και το βασικό του πλεονέκτημα σε σχέση με τον προκάτοχό του. Σχεδιάστηκε από τον Στήβεν Βόζνιακ. Η αρχική τιμή πώλησης στις ΗΠΑ ήταν 1.298 δολάρια. Είχε τεράστια επιτυχία ως οικιακός υπολογιστής, παιχνιδομηχανή και εργαλείο ανάπτυξης λογισμικού από τους ερασιτέχνες προγραμματιστές. Επίσης για τις πρακτικές του εφαρμογές λόγω της ενσωμάτωσης του πρώτου λογιστικού φύλλου (spreadsheet) με το όνομα VisiCalc. Τον Ιούνιο του 1979 παρουσιάστηκε ο Apple II+ με 48kB μνήμη, την AppleSoft Basic και ελαφρώς καλύτερα γραφικά. Η σειρά συνεχίστηκε με τον Apple IIe τον Ιανουάριο του 1983, τον Apple IIc τον Απρίλιο του 1984 και ολοκληρώθηκε με τον Apple IIGs (1986) με διαφορετικό μικροεπεξεργαστή. Τυπικά συνέχεια της σειράς II ήταν ο Apple III, στην πράξη όμως διάδοχος ήταν ο Apple Lisa.
Εξωτερικοί σύνδεσμοι
Κατηγορία:Προσωπικοί υπολογιστές Κατηγορία:Οικιακοί Υπολογιστές Κατηγορία:Ιστορία υπολογιστών Κατηγορία:Apple
Τρομς ογκ Φίνμαρκ
Το Τρομς ογκ Φίνμαρκ (νορβηγικά: Troms og Finnmark) είναι κομητεία στη Βόρεια Νορβηγία που ιδρύθηκε την 1η Ιανουαρίου 2020 ως αποτέλεσμα μιας περιφερειακής μεταρρύθμισης.
Είναι ο μεγαλύτερος νομός ανά περιοχή στη Νορβηγία, που περιλαμβάνει περίπου 75.000 τετραγωνικά χιλιόμετρα (29.000 τετραγωνικά μίλια). Δημιουργήθηκε από τη συγχώνευση των πρώην κομητειών Φίνμαρκ και Τρομς εκτός από τον δήμο Σελσούντ από την κομητεία Νόρντλαντ.
Παραπομπές
Κατηγορία:Κομητείες της Νορβηγίας
Μπλάου-Βιτ Άμστερνταμ
Εξωτερικοί σύνδεσμοι
Κατηγορία:Ποδοσφαιρικές ομάδες Ολλανδίας Κατηγορία:Ιδρύσεις ποδοσφαιρικών ομάδων το 1902
Μανίσα
Η Μανίσα (τουρκικά: Manisa, ελληνικά: Μαγνησία), είναι πόλη της δυτικής Τουρκίας και πρωτεύουσα της ομώνυμης επαρχίας.
Ιστορία
Στη θέση της σημερινής πόλης βρισκόταν η αρχαία Μαγνησία του Σιπύλου, πιθανόν αιολική αποικία των κατοίκων της θεσσαλικής Μαγνησίας. Το 190 π.Χ., κατά τη διάρκεια των Συριακών πολέμων, οι Ρωμαίοι νίκησαν στη μάχη της Μαγνησίας τον Μέγα Αντίοχο, βάζοντας τέλος στην κυριαρχία των Σελευκιδών στη Μικρά Ασία. Με τη συνθήκη της Απάμειας το 188 π.Χ. η Μαγνησία περιήλθε στο βασίλειο της Περγάμου και το 133 π.Χ., όταν πέθανε ο βασιλιάς της Περγάμου Άτταλος Γ΄, περιήλθε οριστικά στη Ρώμη. Κατακτήθηκε από τους Σελτζούκους τον 11ο μ.Χ. αιώνα, αλλά ξαναπέρασε στον έλεγχο των Βυζαντινών με την Α΄ Σταυροφορία και εξελίχθηκε σε σημαντική πόλη κατά την περίοδο της Αυτοκρατορίας της Νίκαιας τον 13ο αιώνα.
Το 1313 κατακτήθηκε από τον Τούρκο μπέη Σαρουχάν, ιδρυτή της ομώνυμης δυναστείας. Το 1410 κατακτήθηκε από τους Οθωμανούς που διατήρησαν την ονομασία Σαρουχάν για την επαρχία της Μαγνησίας. Κατά την πρώιμη οθωμανική περίοδο την πόλη συχνά διοικούσαν ως μέρος της εκπαίδευσής τους οι διάδοχοι του θρόνου («σαχζαντέ» στα περσικά και οθωμανικά), δίνοντάς της το παρατσούκλι şehzadeler şehri (πόλη των διαδόχων), που απαντάται μέχρι σήμερα.